**Anexa 19 - Instrucțiuni GDPR**

Părțile se angajează, de asemenea, cu referire la colaboratorii pe care îi folosesc pentru executarea sarcinilor încredințate, precum și personalului propriu, să păstreze confidențialitatea datelor cu caracter personal la care vor acea acces în vederea executării obligațiilor contractuale. Părțile garantează, de asemenea, păstrarea integrității datelor cu caracter personal, precum și prelucrarea acestora exclusiv pentru și în scopul îndeplinirii obligațiilor contractuale și în conformitate cu reglementările actuale privind protecția datelor cu caracter personal.

Părțile sunt de acord ca, în ceea ce privește datele cu caracter personal prelucrate în baza prezentului Contract, fiecare parte acționează ca un operator independent („Operator”) astfel cum această noțiune este reglementată prin Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (“RGPD”).

Fiecare Operator va prelucra datele cu caracter personal numai în limitele impuse de Contract, precum și de o obligație legală specifică, dacă este cazul.

În calitate de operatori independenți, Părțile vor identifica în mod independent metodele și scopurile prelucrării, precum și toate măsurile de securitate adecvate pentru a asigura protecția datelor cu caracter personal în conformitate cu RGPD. În calitatea lor de operatori independenți, Părțile se angajează să respecte principiul responsabilității, îndeplinind toate obligațiile impuse de legislația în vigoare cu privire la protecția datelor cu caracter personal, în special obligația de a asigura legalitatea prelucrării, securitatea datelor și obligația de a informa persoanele vizate cu privire la prelucrarea datelor cu caracter personal.

În măsura în care o parte dezvăluie datele cu caracter personal ale colaboratorilor, angajaților și altor persoane fizice către cealalta parte pentru sau în legătura cu Contractul, partea care dezvăluie datele are obligația să informeze aceste persoane cu privire la dezvăluire și la prelucrarea datelor cu caracter personal de către partea care primește datele și să ia toate măsurile necesare (incluzând obțnerea consimțământului acelor persoane, dacă este cazul) astfel încât partea care le primește să poată prelucra acele date fără să mai îndeplinească vreo formalitate. Mai multe informații despre prelucrarea datelor cu caracter personal se regăsesc pe site-ul fiecărui Operator.

|  |  |
| --- | --- |
|  |  |